JY LEES NOU Demi Moore en Ashton Kutcher amptelik geskei + Ashton wil die ja-woord vra
Demi (51) en haar 35-jarige katelknaap, Ashton, is geskei. Dié twee is in 2005 getroud, maar het in 2011 aangekondig dat hul paadjies gaan skei - en nou is dit amptelik...
Ashton het glo net vir dié finale dokumente gewag voordat hy vir sy huidige meisie, Mila Kunis (dié keer 5 jaar jonger as hy), die ja-woord vra. ’n Bron het aan Huffington Post gesê dié twee gáán trou – die vraag is net wanneer. Hul medester op That 70's Show, die sitkom waarin dié sterre gespeel het, Laura Prepon, het dit bevestig en gesê sy gaan ’n strooimeisie wees. Wilmer Valderrama wat ook in die reeks gespeel het, gaan blykbaar een van Ashton se strooijonkers wees.
Ashton en Mila het ook koninklike vriende gemaak. Hulle het onlangs saam met prinses Beatrice van York in Londen baljaar - lees meer hier.